Publication: Magyar Közlöny
Issue: MK-2011-82 (Year: 2011, Number: 82)
Era: contemporary
Section: 1. melléklet a 2011. évi XCVII. törvényhez
Paragraph Index: 2672

9. CIKK Az információk bizalmas kezelése Amennyiben a meghallgatásokra e melléklet 7. cikkének (7) bekezdésével összhangban zárt ülés keretében kerül sor, a Felek és tanácsadóik megőrzik a választottbírói testület előtti meghallgatások bizalmas jellegét. Mindkét Fél és tanácsadói bizalmasan kezelik azokat az információkat, amelyeket a másik Fél a választottbírói testület elé terjesztett, és bizalmas információként jelölt meg. Ha valamely Fél írásbeli beadványának bizalmas változatát nyújtja be a választottbírói testületnek, a másik Fél kérésére a bizalmas beadvány benyújtásától vagy a másik Fél kérelmétől (amelyik később történt) számított legfeljebb 15 napon belül benyújt a beadványban foglalt információkról egy olyan nem bizalmas összefoglalást is, amely nyilvánosságra hozható. Ebben a cikkben semmi sem akadályozza meg a Feleket abban, hogy saját álláspontjukat olyan mértékig nyilvánosságra hozzák, hogy az – amikor a másik Fél által benyújtott információra hivatkozik – ne fedje fel a másik Fél által bizalmasként megjelölt információkat.

Source: https://magyarkozlony.hu/hivatalos-lapok/774dc22d4eb4e3ea3f9f6336886e0d96a3849efb/dokumentumok/da47dc5cee187a1a3bf4979a039acbce11c68076/letoltes